UREKA อ่วม! งบ Q3/59 ขาดทุนเพิ่ม 86% หลังรายได้ลด
UREKA อ่วม! งบ Q3/59 ขาดทุนเพิ่ม 86% มาที่ 14.72 ลบ. จากปีก่อนขาดทุน 7.92 ลบ. หลังรายได้จากการขายลดลง ขณะที่งวด 9 เดือนขาดทุน 39.57 ลบ. ลดลง 19% จากปีก่อนขาดทุน 48.92 ลบ.
11 พ.ย. 2559

บริษัท ยูเรกา ดีไซน์ จำกัด (มหาชน) หรือ UREKA รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีผลขาดทุนสุทธิ 14.72 ล้านบาท หรือมีผลขาดทุนสุทธิ 0.03 บาทต่อหุ้น เพิ่มขึ้น 86% จากช่วงเดียวกันของปีก่อนมีผลขาดทุนสุทธิ 7.92 ล้านบาท หรือมีผลขาดทุนสุทธิ 0.02 บาทต่อหุ้น
ทั้งนี้ผลการดำเนินงานในไตรมาสดังกล่าวขาดทุนเพิ่มขึ้นเนื่องจากรายได้จากการขายลดลง-ไม่สามารถรับรู้รายได้จากการที่บริษัทขยายฐานธุรกิจไปสู่อุตสาหกรรมพลาสติก เนื่องจากงานยังไม่แล้วเสร็จ จึงไม่สามารถส่งมอบสินค้าได้
ขณะที่ ผลการดำเนินงานช่วง 9 เดือนแรกผลขาดทุนสุทธิ 39.57 ล้านบาท หรือ 0.09 บาทต่อหุ้น ลดลง 19%จากช่วงเดียวกันของปีก่อนมีผลขาดทุนสุทธิ 48.92 ล้านบาท หรือ 0.12 บาทต่อหุ้น